
Ministru kabineta noteikumi Nr. 183
Rīgā 2026. gada 31. martā (prot. Nr. 17 7. §)
Grozījumi Ministru kabineta 2014. gada 19. augusta noteikumos Nr. 501 "Elektronisko sakaru inženierbūvju būvnoteikumi"
Izdoti saskaņā ar Būvniecības likuma 5. panta pirmās daļas 2. punktu un otrās daļas 4. punktu un 14.1 panta ceturto daļu
· 1. Izdarīt Ministru kabineta 2014. gada 19. augusta noteikumos Nr. 501 "Elektronisko sakaru inženierbūvju būvnoteikumi" (Latvijas Vēstnesis, 2014, 189. nr.; 2018, 191. nr.; 2019, 239. nr.; 2022, 34., 123. nr.; 2024, 211. nr.; 2025, 243. nr.) šādus grozījumus:
· 1.1. izteikt 2.4. apakšpunktu šādā redakcijā:
· "2.4. kabeļu ievads – ēkas ārsienā, jumtā vai pamatos izveidota atvere vai ievietota caurule, kas paredzēta kabeļu līniju būvniecībai vai ierīkošanai;";
· 1.2. papildināt ar 2.7. apakšpunktu šādā redakcijā:
· "2.7. inženiertīklu izvietojuma shēma – Latvijas Ģeotelpiskās informācijas aģentūras sagatavotu pēdējā cikla augstākās izšķirtspējas ortofotokaršu, ielu sarkano līniju, zemes vienību robežu un to kadastra apzīmējumu, zemes vienību daļu un to kadastra apzīmējumu un inženiertīklu īpašnieku sagatavotu inženiertīklu novietojuma plānu shematisks attēlojums (kompilācija) vizuāli uztveramā formā.";
· 1.3. izteikt 6.11. apakšpunktu šādā redakcijā:
· "6.11. avārijas novēršanas vai tās seku likvidēšanas būvdarbiem, kā arī antenu, apraides raidītāju, mobilo sakaru bāzes staciju un radiostacijas nomaiņai vai noņemšanai un elektronisko sakaru tīkla darbībai nepieciešamo iekārtu uzstādīšanai, nomaiņai vai noņemšanai;";
· 1.4. papildināt ar 6.13. apakšpunktu šādā redakcijā:
· "6.13. pirmās grupas inženierbūves nojaukšanai (izņemot gadījumu, ja zem tās atrodas elektroenerģijas pārvades vai sadales gaisvadu līnija vai tai ir piešķirts kadastra apzīmējums) vai elektronisko sakaru iekārtu konteineru nojaukšanai.";
· 1.5. izteikt 6.21. apakšpunktu šādā redakcijā:
· "6.21. elektronisko sakaru gaisvadu līnijas nojaukšanai, ja zem tās atrodas elektroenerģijas pārvades vai sadales gaisvadu līnija, vai pirmās grupas inženierbūves nojaukšanai, ja tai ir piešķirts kadastra apzīmējums;";
· 1.6. izteikt 6.3 punktu šādā redakcijā:
· "6.3 Lai veiktu šo noteikumu 6.21. apakšpunktā minētos būvdarbus, būvvaldē vai birojā iesniedz paziņojumu par būvniecību (1. pielikums). Paziņojumam par būvniecību pievieno būvspeciālista apstiprinātu inženierbūves novietojuma plānu zemes gabalā ar tās ārējiem izmēriem vizuāli uztveramā formā (M 1:250; M 1:500; M 1:1000) uz topogrāfiskā plāna, situācijas plāna vai inženiertīklu izvietojuma shēmas, kurā norādīta nojaucamā inženierbūve, un skaidrojošo aprakstu par plānotajiem darbiem un darbu metodēm. Pēc būvdarbu pabeigšanas būvniecības ierosinātājs sagatavo inženierbūves novietojuma izpildmērījuma plānu. Ja dati par nojaucamo inženierbūvi nav ietverti vietējās pašvaldības topogrāfiskās informācijas datubāzē vai attiecīgās būves nojaukšana ir veikta, pamatojoties uz inženiertīklu izvietojuma shēmu, inženierbūves novietojuma izpildmērījuma plāns nav jāsagatavo. Izpildmērījumā vai inženiertīklu izvietojuma shēmā par līnijveida inženierbūves nojaukšanu norāda nojauktās līnijveida inženierbūves daļas sākuma un beigu punktu, nojaukto daļu pārsvītrojot ar krustiņu.";
· 1.7. izteikt 6.61. apakšpunktu šādā redakcijā:
· "6.61. elektronisko sakaru tīkla gaisvadu līniju ierīkošanai;";
· 1.8. papildināt ar 11.1 punktu šādā redakcijā:
· "11.1 Pēc saskaņošanas ar būvvaldi elektronisko sakaru tīkla gaisvadu līniju atjaunošanu un pārbūvi, nepalielinot apjomu, var veikt, elektronisko sakaru tīklus saglabājot kā gaisvadus.";
· 1.9. izteikt 21. punktu šādā redakcijā:
· "21. Elektronisko sakaru tīkla gaisvadu līniju ierīkošanas projektā papildus šo noteikumu 19. punktā minētajiem dokumentiem ietilpst:
· 21.1. elektronisko sakaru tīkla gaisvadu līnijas stiprināšanas risinājuma shēma (rasējumi) katrā izmantotajā būvē;
· 21.2. elektronisko sakaru tīkla gaisvadu līnijas trases shēma, kurā norādīti tīkla stiprināšanas risinājumi visās izmantotajās būvēs, kā arī laidumu garumi;
· 21.3. esošās situācijas fotofiksācija, kurā norādīts projektējamās elektronisko sakaru tīkla gaisvadu līnijas novietojums."
· 2. Noteikumi stājas spēkā 2026. gada 1. augustā.

